# Alacant

Alacant (gaztelaniaz: Alicante, eta ofizialki Alacant/Alicante) Valentziar Erkidegoko udalerria da, Alacantí eskualdean eta Alacanteko probintzian dagoena. Eskualdeko eta probintziako hiriburua eta udalerririk populatuena da.
2015ean 328.648 biztanle zituen.

## Inguru naturala eta kokapena

Alacant hiria gune lau batean dagoen Mediterraneo itsasoaren ondoan eta izen bereko probintziaren erdialdean. Kostaldea nahiko laua da eta bertan hainbat hondartza nabarmentzen dira iparraldetik hegoaldera: Sant Joan, l'Almadrava, l'Albufereta, el Postiguet, Aigua Amarga, el Saladar, eta Tabarca uhartea.
L'Albufereta eta Sant Joan hondartzen artean Cap de l'Horta edo Alcodra lurmuturra dago eta tartean hainbat hondartza txiki: Calabarda, Cala de Cantalars, Cala dels Jueus eta Cala de la Palmera.

## Demografia

Biztanleriaren bilakaera :
| 1900 | 1920 | 1940 | 1950 | 1960 | 1970 | 1981 | 1991 | 2001 | 2009 |
| 50.495 | 63.382 | 89.198 | 101.791 | 121.832 | 181.550 | 245.963 | 265.473 | 284.580 | 334.757 |

## Ondarea

* Santa Barbara gaztelua: IX. mendean eraikia.
* Santa María basilika: XIV eta XVI. mendeen artean eraikia. Estilo gotikoan diseinatua hiriko meskita nagusiaren gainean eraiki zen. Hiriko tenplurik zaharrena da.
* San Nicolas de Bari: XV eta XVII. mendean eraiki zen estilo pizkundetar-herreratarrean. Eraikineko gunerik zaharrena klaustroa da (XV. mendekoa. Katedral baten maila bera dauka 1959etik nahiz eta Alacanteko probintziako katedrala Orihuelan dagoen.
* Santa Faz monasterioa: XV. menden eraiki zen eta hiriaren erdigunetik bost kilometro iparraldera dago. Estilo barrokokoa da eta urtero Aste Santuaren ondorengo peregrinazioan ehundaka pertsonek bisitatzen dute.
* Alacanteko ortuaren defentsarako dorreak: XV eta XVII. mendeen artean eraiki ziren, piraten erasoengandik babesteko. Gaur egun jatorrizko egituratik 20 dorre baino ez dira kontserbatzen. Dorre bakoitzak izen bat dauka, Verónica, Reixes edo Bonanza esaterako.
* La Asegurada etxea: XVII. mendean eraiki zen eta hirian kontserbatzen den eraikin zibilik zaharrena da. 1685ean amaitu zuten eraikitzen eta estilo barrokoko etxe hau Santa Maria basilikaren plaza berean dago.

## Klima

Datu klimatikoak (Alacant) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 16.8 | 17.8 | 19.2 | 20.9 | 23.6 | 27.2 | 30.1 | 30.6 | 28.4 | 24.4 | 20.4 | 17.6 | 23.1 |
| Batez besteko tenperatura (ºC) | 11.5 | 12.4 | 13.7 | 15.5 | 18.4 | 22.2 | 24.9 | 25.5 | 23.1 | 19.1 | 15.2 | 12.5 | 17.8 |
| Batez besteko tenperatura minimoa (°C) | 6.2 | 7.0 | 8.2 | 10.1 | 13.3 | 17.1 | 19.7 | 20.4 | 17.8 | 13.7 | 10.0 | 7.3 | 12.6 |
| Pilatutako prezipitazioa (mm) | 22 | 26 | 26 | 30 | 33 | 17 | 6 | 8 | 47 | 52 | 42 | 26 | 336 |
| Prezipitazio egunak (≥ 1 mm) | 4 | 3 | 4 | 4 | 4 | 2 | 1 | 1 | 3 | 4 | 4 | 4 | 37 |
| Eguzki orduak | 177 | 180 | 230 | 246 | 278 | 300 | 333 | 304 | 255 | 220 | 179 | 163 | 2864 |
| Iturria: Agencia Estatal de Meteorología ||||||||||||||

## Argazkiak

* Alacanteko kirol-portua.
* Hiria Santa Barbara gaztelutik ikusia.
* Alacanteko udaletxea.
* Alacanteko aldundiaren jauregia.

## Elkarteak

* Hercules C.F., futbol taldea.

## Hiri senidetuak

| Brighton (Erresuma Batua)  Carloforte (Italia)  Herzliya (Israel)  León (NIC)  Matanzas (Kuba)  Niza (Frantzia) | Oran (DZA)  Riga (Letonia)  Toyooka (Japonia)  Wenzhou (Txina)  Santa Ana (Mexiko)  Alexandria (EGY) |

## Erreferentziak

* ↑ Euskaltzaindia. (PDF) 32. arauaː Espainiako erresumako autonomia-erkidegoen, probintzien eta probintzia-hiriburuen izenak. .
* ↑ Valores climatológicos normales. Alicante/Alacant. (Noiz kontsultatua: 2011-12-26).

## Ikus, gainera

* Alacanteko udalerrien zerrenda

## Kanpo estekak

* (Katalanez)(Ingelesez)(Gaztelaniaz) Alacanteko Udalaren webgunea
* Datuak: Q11959
* Multimedia: Alicante / Q11959